# **Innkalling til Årsmøte for Utsikten Leirstad**

Dato: Mandag 6. mai 2024 klokken 19.00

Sted: Førre Bedehus, i kjelleren.

Dokument og innkalling er sendt eierforeningene, kan etterspørres på e-post: jforre@hotmail.com

Årsmøtet er kunngjort i Haugesund avis og Utsikten Leirstad sin facebookside.

SAKLISTE

1. Godkjenning av innkalling og sakliste.
2. Valg av ordstyrer, referent og 2 eierrepresentanter til å underskrive protokoll.
3. Godkjenne revidert regnskap for 2023.
4. Godkjenn årsmelding for 2023.
5. Godkjenne budsjett for 2024.
6. Valg av styre.
7. Valg av valgnemnd.
8. Eventuelt informasjon fra styret og innspill fra salen.

# **Årsmelding for Utsikten Leirstad 2023**

Styret for 2023 har vært følgende: Jostein Førre (leder), Georg Feed (utleieansvarlig), Lars Erling Lofthus (driftsansvarlig), Jens Kristian Bjørnå (driftsansvarlig), Alf Øystein Ullvang, Aastein Autrheim og Ingebjørg Knutsen.

Varamedlemmer Jan Reidar Førre og Tom Erik Bringedal.

Kasserer er Lars Dale, Ølen. Veldig avlastende for et styre og ha en så kompetent kasserer til å holde orden på økonomien. Lars har også søkt på tilskudd for høye strømkostander. Dette er en stor hjelp for styret.

En har også fått god hjelp fra Kai Egil Vaa, Etne, til den løpende håndteringen av brannalarmsystemet. Kai Egil følger jevnlig opp dette. En stor hjelp for styre at dette blir tatt hånd om på en god måte.

Det har vært 1 styremøter + 1 dugnad.

Høsten 2022 fik vi nytt tilsynspersonell på Utsikten

Nå er det Kjersti Bauge Vaardal, som sammen med sine døtre Kaja og Hedda har ansvar som tilsyn for Utsikten. De har kommet godt i gang i jobben, og har fått en del ekstra jobb i forbindelse med vannlekkasjen som oppstod på Utsikten sent på året i 2022.

Utsikten opplevde et fall i inntekten fra 2022 til 2023. Dette skyldes hovedsakelig ekstraordinære leieinntekter fra Odda Mekaniske verksted som leide det store annekset høsten 2022. Leieavtalen er ikke forlenget inn i 2023. Den ordinære leien har gitt en inntekt på 230 000,-. Noe som er gledelig, da den er tilbake på 2018 nivå, etter å ha vært lavere i den mellomliggende perioden.

Kostnadene har likevel vært høyere i 2023. Dette skyldes både høye strømpriser og vannlekasjen som la begrensinger på mye av vinteren 2023.

Utleie går generelt best i vårsemesteret, men vi kunne tenkt oss mer trøkk i januar og at byggene blir brukt mer i ferier/ukedager. På vår, sommer og høst er det en del ledig kapasitet.

Underskuddet ble på hele 109 000,- kroner.

Det er helt klart at forholdet mellom utgifter og inntekter må bli mye bedre i 2024.

Det er gjort noen arbeider på Utsikten de siste årene. Blant annet nytt kjøkken i store anneks, og rommet er malt i lyse farger. I 2020 ble det byttet vedovn og restaurert pipe i hovedhuset. Det er nå etablert en ordning der en betaler for de sekkene med ved en bruker på Utsikten. Vedovnen har medført et tydelig løft i atmosfæren. Høsten 2022 ble dugnaden brukt til å ta ned betydelig med store grantrær tett på bygningene + mindre vedlikeholdsarbeider. Disse ble sagd opp til ved på dugnaden i 2023. ble omtrent 140 sekker med ved. I tillegg er stolene i spisesalen byttet ut, da vi fikk overta stoler (ca 100 stk) som Ølen vgs skulle bytte ut i forbindelse med deres rehabilitering.

I romjulen 2022 fikk vi vannlekkasje i vannanlegget fra 2 rom i 2. etg og ned i spisesalen. Dusjer og toalett i 2. etg ble og ødelagt av frost. Kostnadene her dekkes av forsikringsselskapet, men med en egenandel for oss på 30.000,- på grunn av gammelt røropplegg som har vært utsatt for frost også tidligere. Lekasjen er nå utbedret. I forbindelse med arbeidene ble belysningen i spisesalen byttet ut.

Deler av taket på det store annekset, (ca 1/6) blåste av bygget vinteren 2023. Det som blåste av er nå reparert. Deler av kostanden ble dekket av forsikring.

Det er vinteren 2024 skiftet noen panelovner samt montert lerreter i spisesal og den største stua. Det er også satt fram en flyttbar prosjektor til å bruke sammen med disse lerretene.

**Sak 6. Valg av styre**

Hele styret stiller for en ytterligere periode. Styret konstituerer seg selv. Styret består for øyeblikket av 7 personer og 2 vara som møter regelmessig på styremøtene. Styret er betydelig større enn tidligere, men erfaringen tilsier så langt at styret nå utfyller hverandre bedre og en drar nytte av en bredere kompetanse.

* Lars Erling (Førre – Aksdal KFUK-KFUM)
* Jens Kristian Bjørnå (Førre – Aksdal KFUK-KFUM)
* Georg Feed (Førre – Aksdal KFUK-KFUM)
* Jostein Førre (Førre – Aksdal KFUK-KFUM)
* Alf Øystein Ullvang (Førre – Aksdal KFUK-KFUM)
* Ingebjørg Knutsen (Førre – Aksdal KFUK-KFUM)
* Aastein Magne Austrheim (Førre – Aksdal KFUK-KFUM)

Vara til styret:

* Jan Reidar Førre (Førre – Aksdal KFUK-KFUM)
* Tom Erik Bringedal (Førre – Aksdal KFUK-KFUM)

**Sak 7. Valg av valgnemnd**

En ber eierne om å fremme minimum 3 kandidater til valgnemnd. Nemnda bør ha en viss spredning på ulike eiere for å få et bredt sammensatt styre på sikt.